Aika: 19.5.2016 klo 8.00-9.30

Paikka: Vuorikatu 27, piharakennus, kokoushuone 114

Jäsenet: Eveliina Bovellan

Tiina Jäntti (poissa)

Elizabeth Järveläinen

Erja Mielonen

Anna Salmi

Jussi-Markus Turunen

Varpu Voutilainen (poissa)

Kerstin Ylönen

**§ 1 Kokouksen avaus**

Puheenjohtaja avasi kokouksen klo 8.16.

**§ 2 KieKu-hankkeen jatkohakemuksen suunnittelua**

[kielikylpytoiminnan ja muun kielirikasteisen opetuksen kehittämiseen](http://www.oph.fi/rahoitus/valtionavustukset/103/0/valtionavustukset_kielikylpytoiminnan_laajentamiseen?language=fi)

Jatkohankkeen painopistealueina tärkeimmiksi koettiin kaksikielisen ja kielirikasteisen opetuksen pedagogiikan ja toimintakulttuurin kehittäminen. Toiseksi tärkeimpänä pidettiin ko. opetuksen markkinointia ja tiedotusta. Kolmantena tulee verkostoituminen ja kehittämisyhteistyö.

Esiopetuksen roolin vahvistamista hankkeessa pidettiin tärkeänä, koska se tukee myös uutta ops:ia. Kalevalan koulun valmistavaa opetusta ja yhteistyötä ko. opettajien kanssa voisi hyödyntää enemmän hankkeessa. Työelämäyhteistyön kautta saadaan kielitaidon merkitys konkreettiseksi käytännön esimerkkien kautta. Toivottiin valtakunnallista hankeyhteistyötä, jotta hyviä käytänteitä voitaisiin jakaa. Hankkeesta toivotaan enemmän konkreettista hyötyä luokkaan ja opetukseen.

 Kielimessu-tapahtuman järjestäminen mainittiin yhtenä esimerkkinä hankkeen mahdollisesta käytännön toiminnasta. Tapahtumassa yhdistyisi kaikkien Kuopion kaupungin perusopetuksessa tarjottavien kielten markkinointi eri vaiheissa: hakeminen Kalevalan koulun saksan kielellä rikastettuun opetukseen, Rajalan koulun ja Hatsalan klassillisen koulun kaksikieliseen (suomi – englanti) opetukseen sekä A1-saksan, A2-kielten ja B2-kielten valinnat.

Hatsalan klassillisesta koulusta suunnitteluryhmään toivottiin mukaan toista jäsentä. Kalevalan koulusta ryhmään toivottiin kolmatta jäsentä.

**§ 3 Muut asiat**

Hankkeen tulevia koulutuksia toivottiin pidettäväksi työaikana. Hanke kustantaa syksyllä (alustavan tiedon mukaan viikolla 35) kaksi varhennetun englannin täydennyskoulutusta opettajille. Toinen koulutus järjestetään Kuopiossa ja toinen Iisalmessa. Jussi Turunen toimii kouluttajana.

**§ 4 Seuraava kokous**

Ilmoitetaan myöhemmin.

**§ 5 Kokouksen päättäminen**

Puheenjohtaja päätti kokouksen klo 9.29.